קרטל הדור החדש של חליסקו

דגל הארגון
קרטל הדור החדש של חליסקו (בספרדית: Cártel de Jalisco Nueva Generación, "קרטל דה חליסקו נואבה חנרסיון") או בראשי תיבות CJNG,<ref name="auto"></ref><ref name="LaSusa"></ref><ref name="Gagne"></ref><ref name="McPhate"></ref> הוא סינדיקט פשע מקסיקני שבסיסו בחליסקו ובראשו עומד נמסיו אוסגרה סרוונטס המכונה "אל מנצ'ו".<ref name="vanguardia.com.mx"></ref> הקרטל ידוע בשימוש באלימות קיצונית על מנת לקדם את יחסי הציבור שלו. אף על פי שהקרטל עוסק בפעילויות פליליות אחרות, מפיק הארגון את רוב רווחיו מסחר בסמים (בעיקר קוקאין ומתאמפטמין). הקרטל ידוע באכזריותו ובנטייתו לקניבליזם, ונצפו תיעודים בהם נראים חברי הקרטל מעודדים "חיילים" חדשים לאכול את גופות יריביהם כחלק מההכשרה שלהם.<ref name="The School of Terror: Inside a Jali" /> כמו כן, ידוע הקרטל בגישתו לאמצעי לחימה מתקדמים וביניהם כטב"מים<ref name="The School of Terror: Inside a Jali"></ref> ומטולי נ"ט כדי לתקוף את אויביהם.<ref name="Stevenson"></ref>

קרטל CJNG החל את דרכו ב-2009 לאחר שהתפצל מקרטל מילניו ומקרטל "לה רסיסטנסיה" ("ההתנגדות"). עד מהרה, הביס הקרטל את "לה רסיסטנסיה" והשתלט על רשתות ההברחה של "מילניו". תוך שישה חודשים, הרחיב הקרטל את רשת הפעילות שלו מחוף לחוף, ובכך הפך לארגון הפשע בעל יכולת הפעולה הגדולה ביותר, נכון ל-2012.<ref name="eluniversal.com.mx"></ref><ref name="Viernes negro en Nuevo Laredo: 23 m"></ref> הופעת הקרטל גררה עימה עלייה במקרי רצח, חטיפות וגילויים של קברי אחים במחוז חליסקו. נכון ל-2018, משערים כי ל-CJNG יש יותר מ-100 מעבדות לייצור מתאמפטמין ברחבי מקסיקו. בהתבסס על ערכם הממוצע של הסמים ברחוב, היקף הסחר עשוי להגיע לסכום של למעלה מ-8 מיליארד דולר עבור קוקאין ו-4.6 מיליארד דולר עבור קריסטל מת' מדי שנה.<ref name="businessinsider.com.pl"></ref><ref name="businessinsider.com"></ref><ref name="Cartel Jalisco Nueva Generación: Cá"></ref><ref name="salazarelcholo"></ref><ref name="sinaloajoin"></ref> ה-CJNG נאבק נגד קרטל נואבה פלאזה על השליטה בגוודלחרה; נגד קרטל "לה יוניון טפיטו" על מקסיקו סיטי ;נגד ארגוני הפשע Los Viagras ו-La Familia Michoacana על השליטה במדינות מיצ'ואקאן וגררו; נגד לוס סטאס על השליטה במדינות וראקרוס ופואבלה; נגד קרטל דל נורסטה בזאקטקס; נגד קרטל סינלואה בבאחה קליפורניה, סונורה,<ref name="nationalgeographic.com"></ref> סיודד חוארז, זקטקס וצ'יאפס; וכן נגד קרטל סנטה רוזה דה לימה בגואנחואטו.<ref name="Entérate. Este es el origen del Cár"></ref> הם נמצאים בברית עם קרטל המפרץ בזקטקס ו-La Línea בחוארז.

קרטל CJNG נחשב על ידי ממשלת מקסיקו כאחד מקרטלי הסמים המסוכנים במדינה וכקרטל השני החזק ביותר אחרי קרטל סינלואה. CJNG נחשב לקרטל בעל אופי צבאי, ונחשב לאלים ומסוכן יותר מכל ארגון פשע אחר. הקרטל מפעיל יחידות מיוחדות המתמחות בשיטות לוחמה מגוונות.<ref></ref> מסלול ההכשרה שמספק הקרטל עבור מתנקשים ("sicarios") נחשב לתובעני ומקצועי ביותר.<ref></ref><ref name="informador.com.mx"></ref> כיום הקרטל ידוע במלחמתו נגד אויביו המושבעים, קרטל ה"לוס סטאס" וקרטל "האבירים הטמפלרים".<ref name="mexiconewsdaily.com"></ref>

המאבק ב-CJNG נחשב לקשה עקב השחיתות הפושה במנגנוני המשטרה. תנאי ההעסקה של שוטרים חדשים נחשבים לגרועים,<ref></ref> ורבות מהקהילות הקטנות שבמקסיקו מעדיפות לשמור בעצמן על החוק והסדר.<ref name=":0"></ref> במקומות רבים, הקהילות המקומיות בוחרות לקחת את החוק לידיים ולהתארגן בעצמן במסגרות חמושות כנגד שליטת הקרטלים והממשלה, בהצלחה מסוימת, למרות שהממשלה ביקשה מהן להניח את הנשק.<ref name=":0" /> בשנת 2019, חבר הקונגרס האמריקני צ'יפ רוי הציע הצעת חוק שתכריז על קרטל CJNG וקרטלי סמים מקסיקניים אחרים כארגוני טרור זרים. נשיא ארצות הברית דונלד טראמפ הביע עניין בהכרזה על קרטלי סמים כארגוני טרור,<ref></ref> אך עצר את התוכניות לבקשת נשיא מקסיקו אנדרס מנואל לופז אוברדור.<ref></ref> בין 2018 ל-2020, דווח כי הקרטל עסק ב-298 מעשי אלימות הקשורים לכנופיות, יותר מכל קרטל אחר.<ref></ref> ב-2020, פקידים אמריקאים ראו ב-CJNG את "איום הסמים הפלילי הגדול ביותר" ונציב הביטחון לשעבר של מקסיקו כינה אותו "האיום הדחוף ביותר על הביטחון הלאומי של מקסיקו".

הקרטל נקשר בפרשיית רצח העבריינים הישראליים בן סוטחי ואלון אזולאי, שנורו למוות במקסיקו סיטי בידי מתנקשת השייכת לארגון לאחר שעל פי החשד פיתתה אותם להגיע למקום ולחתום עימם על עסקת נשק.

== קישורים חיצוניים ==

* 
* [https://hebrewnews.com/article/38853 גדל בעוני וגורש מארה"ב בעקבות עבירות סמים: "אל מנצ'ו" עומד בראש הקרטל המסוכן במקסיקו], באתר "היברו ניוז", 3 בפברואר 2021
* 

==הערות שוליים==

קטגוריה:חליסקו
קטגוריה:קרטלי סמים
קטגוריה:מקסיקו: סמים
קטגוריה:ציטוט מקור בשפה זרה (ספרדית)